କେନ୍ଦ୍ରାପଡ଼ା : କେନ୍ଦ୍ରାପଡ଼ା ଜିଲା ଆଳିରେ ଡ଼ାକ୍ତରଙ୍କୁ ମାଡ଼ ଅଭିଯୋଗରେ ଗୁରୁବାର ଗୋଷ୍ଠୀ ସ୍ୱାସ୍ଥ୍ୟକେନ୍ଦ୍ର ଅଚଳ ହୋଇଛି। ଜରୁରୀକାଳିନ ବିଭାଗକୁ ଛାଡ଼ି ଅନ୍ୟ ସମସ୍ତ ବିଭାଗ ବନ୍ଦ ରହିଛି। ଫଳରେ ରୋଗୀମାନେ ହନ୍ତସନ୍ତ ହୋଇଛନ୍ତି। ସୂଚନା ଯୋଗ୍ୟ, ବୁଧବାର ରାତିରେ ଜଣେ ଡ଼ାକ୍ତରଙ୍କୁ ୪ ଜଣ ଯୁବକ ମାଡ଼ ସହ ଦୁର୍ବ୍ୟବହାର କରିଥିବା ନେଇ ଅଭିଯୋଗ ହୋଇଥିଲା। ଅଭିଯୋଗ ପରେ ସିଡ଼ିଏମଓଙ୍କୁ ସାକ୍ଷାତ କରିବାକୁ ଡ଼ାକ୍ତର ଯାଇଥିଲେ ବୋଲି ଜଣାପଡ଼ିଛି। ଏହାସହ ଡ଼ାକ୍ତରଙ୍କୁ ସମର୍ଥନ କରି ଅନ୍ୟ ସମସ୍ତ କର୍ମଚାରୀମାନେ ମଧ୍ୟ କାର୍ଯ୍ୟବନ୍ଦ କରିଛନ୍ତି।
